Keywords

Summary



Keywords

1. Sodišče – Organizacija – Dodelitev zadev velikemu senatu – Predlog, v okviru postopka predhodnega odločanja, naj se zadeva predodeli velikemu senatu Sodišča

(Poslovnik Sodišča, člen 60(3))

2. Sodni postopek – Ustni postopek – Ponovno odprtje – Pogoji

(Poslovnik Sodišča, člen 83)

3. Vprašanja za predhodno odločanje – Pristojnost Sodišča – Meje –Vprašanja, ki so očitno neupoštevna in hipotetična vprašanja, na katera ni mogoče dati koristnega odgovora – Vprašanja brez zveze s predmetom spora v postopku v glavni stvari (člen 267 PDEU)

4. Socialna politika – Delavci in delavke – Enako plačilo – Plačilo – Pojem – Sistem za starostne pokojnine uradnikov, ki se tem izplačajo zaradi delovnega razmerja – Vključitev

(člen 141 ES)

5. Socialna politika – Delavci in delavke – Enako plačilo – Nacionalni ukrep, ki pomeni posredno diskriminacijo – Priznanje bonifikacije delovne dobe za izračun starostne pokojnine, ki je pogojeno z dvomesečno prekinitvijo poklicne dejavnosti – Dopustnost – Pogoji – Utemeljitev z legitimnim socialnopolitičnim ciljem – Sorazmernost – Presoja s strani nacionalnega sodišča

(člen 141 ES)

6. Socialna politika – Delavci in delavke – Enako plačilo – Nacionalni ukrep, ki pomeni posredno diskriminacijo – Sistem predčasne upokojitve s takojšnjim uživanjem pokojnine – Dopustnost – Pogoji – Utemeljitev z legitimnim socialnopolitičnim ciljem – Sorazmernost – Presoja s strani nacionalnega sodišča

(člen 141 ES)

7. Socialna politika – Delavci in delavke – Enako plačilo – Nacionalni ukrep, ki pomeni posredno diskriminacijo – Nacionalni sistem, ki zadevnim delavcem omogoča predčasno upokojitev s takojšnjim uživanjem pokojnine in jim priznava bonifikacijo delovne dobe – Utemeljitev s potrebo po pomoči premalo zastopanemu spolu v času poklicne kariere – Neobstoj

(člen 141(4) ES)

Summary

1. Čeprav nobena določba Statuta Sodišča ali njegovega poslovnika ne določa obravnavanja zahteve za predodelitev zadeve velikemu senatu v okviru postopka za sprejetje predhodne odločbe, pa lahko na podlagi člena 60(3) tega poslovnika sestava senata, ki ji je bila zadeva dodeljena, v vsaki fazi postopka Sodišču nedvomno predlaga predodelitev zadeve številčnejši sestavi, vendar gre pri tem za ukrep, ki ga sestava, ki ji je bila zadeva dodeljena, načeloma sprejeme po uradni dolžnosti in po lastni presoji.

(Glej točki 19 in 20.)

2. Glej besedilo odločbe.

(Glej točko 22.)

3. Glej besedilo odločbe.

(Glej točki 30 in 31.)

4. Glej besedilo odločbe.

(Glej točko 39.)

5. Člen 141 ES je treba razlagati tako, da sistem bonifikacije delovne dobe za namene pokojnine, ki je pogojen z najmanj dvomesečno nepretrgano prekinitvijo poklicne dejavnosti zaradi posvetitve otroku – razen če ga je mogoče utemeljiti z objektivnimi dejavniki, ki niso povezani z nobeno diskriminacijo na podlagi spola, kot je legitimen socialnopolitični cilj in če je primeren in nujen za zagotavljanje uresničevanja zadevnega cilja, kar terja, da dejansko izraža namen uresničitve tega cilja ter da se v zvezi s tem izvaja dosledno in sistematično – ustvarja posredno diskriminacijo glede plačila med delavkami in delavci, kar je v nasprotju s tem členom.

Pogoj dvomesečne prekinitve poklicne dejavnosti s katerim tak sistem pogojuje dodelitev bonifikacije delovne dobe je namreč, čeprav je na videz nevtralen glede spola zadevnih uradnikov v obravnavanem primeru tak, da ga izpolnjuje znatno manjši odstotek uradnikov kot uradnic.

Namen izravnave slabšega položaja v okviru poklicne kariere vseh delavcev, tako žensk kot moških, ki so svojo poklicno kariero prekinili za določen čas z namenom, da se posvetijo svojim otrokom, je kot tak legitimen socialnopolitični cilj.

Vendar pa se mora nacionalno sodišče prepričati, in pri tem upoštevati smernice, ki mu lahko pomagajo pri odločitvi in ki mu jih je dalo Sodišče, ali zadevni nacionalni sistem dejansko izraža namen uresničitve tega cilja ter se v zvezi z njim izvaja dosledno in sistematično.

(Glej točke 51, 56, 58, od 64 do 73, 78, 79 in točko 1 izreka.)

6. Člen 141 ES je treba razlagati tako, da sistem predčasne upokojitve s takojšnjim uživanjem pokojnine, ki za uradnika, ki je starš treh otrok ali enega otroka, starejšega od enega leta z najmanj 80 odstotno invalidnostjo, določa pogoj za pridobitev te predčasne upokojitev, in sicer da za vsakega otroka dokaže zvezno prekinitev poklicne dejavnosti za najmanj dva meseca– razen če ga je mogoče utemeljiti z objektivnimi dejavniki, ki niso povezani z nobeno diskriminacijo na podlagi spola, kot je legitimen socialnopolitični cilj in če je primeren in nujen za zagotavljanje uresničevanja zadevnega cilja kar terja, da dejansko izraža namen uresničitve tega cilja ter da se v zvezi s tem izvaja dosledno in sistematično – ustvarja posredno diskriminacijo glede plačila med delavkami in delavci, kar je v nasprotju s tem členom.

Čeprav je tak sistem na videz nevtralen glede spola zadevnih uradnikov so namreč v obravnavanem primeru pogoji za pridobitev zadevne ugodnosti, ki so v njegovem okviru predpisani, taki, da jo pridobi znatno višji odstotek žensk kot moških.

Zato se mora nacionalno sodišče prepričati, in pri tem upoštevati smernice, ki mu lahko pomagajo pri odločitvi in ki mu jih je dalo Sodišče, ali zadevni nacionalni sistem dejansko izraža namen uresničitve legitimnega socialnopolitičnega cilja, ki se konkretno zatrjuje, ter se v zvezi s njim izvaja dosledno in sistematično.

(Glej točke 86, od 89 do 96, 98 in točko 2 izreka.)

7. Člen 141(4) ES je treba razlagati tako, da med ukrepe, ki spadajo na področje uporabe te določbe, ne spadajo nacionalni ukrepi, ki zadevnim delavcem zgolj omogočajo predčasno upokojitev s takojšnjim uživanjem pokojnine in dodelitev bonifikacije delovne dobe ob njihovi upokojitvi, pri tem pa ne odpravljajo težav, s katerimi se ti delavci lahko soočajo med svojo poklicno kariero.

(Glej točko 103 in točko 3 izreka.)